เรื่องร้องเรียน: กลิ่นโรงงานขยะเหม็นมากๆค่ะ เหม็นมาตลอดหลายปีค่ะ
การดำเนินการของเจ้าหน้าที่: ศูนย์กำจัดมูลฝอยอ่อนนุช ได้ส่งเจ้าหน้าที่ลงพื้นที่ตรวจสอบกลิ่นขยะบริเวณถนนพระราม 9 ซอย 59 แขวงสวนหลวง จากการสอบถามประชนชนบริเวณซอยดังกล่าวแจ้งว่ามีกลิ่นเหม็นเป็นบางครั้งมาตามลม ศูนย์กำจัดมูลฝอยอ่อนนุช จึงมีมาตรการณ์แก้ไขปัญหากลิ่นขยะเพื่อป้องกันผลกระทบที่เกิดขึ้นกับประชาชน ดังนี้ 1. ตรวจและติดตามการแก้ไขปัญหากลิ่นของโรงงานกำจัดมูลฝอยชุมชนเพื่อผลิตพลังงานขนาดไม่น้อยกว่า 800 ตันต่อวัน โดยโรงกำจัดมูลฝอยดังกล่าวอยู่ระหว่างหยุดประกอบกิจการโรงงานทั้งหมดเพื่อปรับปรุงแก้ไขปัญหากลิ่นเหม็นตามคำสั่งของกรมโรงงานอุตสาหกรรม 2. กำชับให้โรงงานกำจัดมูลฝอยทุกโรงงานในพื้นที่ศูนย์กำจัดมูลฝอยอ่อนนุช ล้างทำความสะอาดพื้นที่โรงงานและดูแลเรื่องความสะอาดพื้นที่และฉีดน้ำยาดับกลิ่นขยะ 3. เร่งกำจัดมูลฝอยให้หมดวันต่อวันไม่ให้มีมูลฝอยตกค้าง  4. ล้างทำความสะอาดถนนพื้นที่รอบศูนย์กำจัดมูลฝอยอ่อนนุชเป็นประจำ 5. ปรับปรุงสภาพภูมิทัศน์โรงงานกำจัดมูลฝอย โดยการปลูกต้นไม้เพิ่มพื้นที่สีเขียวเพื่อใช้เป็นแนวป้องกันกลิ่น
ความเห็นของผู้แจ้ง: ในภาพไม่ใช่ถนนซอย พระรามเก้า 59   ปกติถนนมี 2 เลนเท่านั้น และปัญหาคือโรงขยะข้างสนามบอล ขอบสนามอารีน่า  ภาพที่รายงานไม่ใช่สถานที่เกิดปัญหา ยกเว้นภาพที่ยืนถ่ายคู่เสาตรงปากซอยค่ะ
พื้นที่: แขวงสวนหลวง เขตสวนหลวง กรุงเทพมหานคร